હવાઈના ન્યાયાધીશ ડેરિક વોટસને જણાવ્યું હતું કે, કેટલાક મુસ્લિમ દેશો, ઉત્તર કોરિયા તેમ જ વેનેઝૂએલાના કેટલાક અધિકારીઓના અમેરિકામાં પ્રવેશ પર મનાઇ આદેશ કાયદાની કસોટી પર ખરો નથી ઉતરતો. આવા પ્રતિબંધથી અમેરિકાની સુરક્ષામાં કોઈ સુધાર નહીં આવે. કારણ કે, વર્તમાન કાયદામાં પણ એવા શખ્સના અમેરિકામાં પ્રવેશ પર પ્રતિબંધની વ્યવસ્થા છે જે સુરક્ષાને ખતરો હોય, તેમ હવાઈના ન્યાયાધીશે જણાવ્યું હતું. દરમિયાન ટ્રમ્પ પ્રશાસને આ ચૂકાદાને પડકારવા સર્વોચ્ચ અદાલતમાં અપીલ કરવાનો નિર્ણય પણ કર્યો હતો.